
REFERAT

privind înscrierea în cartea funciară a străzii Laurenţiu Nicoară, tronsonul dintre str. Paul Constantinescu şi liniile de cale ferată
            Având în vedere necesitatea reglementării situaţiei juridice a terenului pe care este situată strada Laurenţiu Nicoară, tronsonul dintre strada Paul Constantinescu şi liniile de cale ferată, se supune spre analiză comisiilor din cadrul Consiliului Local al Municipiului Timişoara documentaţia pentru întabularea străzii Laurenţiu Nicoară, întocmită de S.C.Black Light SRL.
Imobilul care face obiectul operaţiunii de primă înscriere într-o carte funciară este cuprins în intravilanul Municipiului Timişoara, între strada Paul Constantinescu şi liniile de cale ferată, are nr. top. 503 şi suprafaţa de 1934 mp- teren pentru drum, fiind proprietatea Municipiului Timişoara-domeniu public.
Menţionăm că nu sunt înregistrate revendicări sau litigii asupra parcelei propusă pentru întabulare, conform adreselor nr. UR2014-940/17.03.2014 de la Serviciul Juridic, nr. UR2014-940/19.03.2014 de la Biroul Evidenţa Patrimoniului, respectiv nr. CT2014-940/17.03.2014 de la Serviciul Administrare Fond Funciar.
           Propunem emiterea unei hotărâri a Consiliului Local al Municipiului Timişoara prin care să se aprobe întabularea terenului pentru drum, proprietatea Municipiului Timişoara, cu nr.top. 503, înscris în C.F. Nou Timişoara, conform documentaţiei topografice  întocmită  de  S.C.Black Light SRL, proiect nr.1920/2012,  parte integrantă a proiectului de hotărâre.

